Vitus Huonder

**Vitus Huonder** (1942–2024) var en sveitsisk katolsk  prelat som var katolsk biskop av Chur fra 2007 til 2019.

## Liv og virke
### Bakgrunn
Vitus Huonder gikk fra 1958 til 1963 på gymnasiet tilknyttet klosterskolen i Disentis kloster, og begynte etter sin *matura* på novisiatet der. Han studerte filosofi i klosteret Maria Einsiedeln og tok videre prestestudier ved Det pavelige atheneum Sant’ Anselmo i Roma og ved Universitetet i Fribourg.

Før han ble presteviet var han i ett års tid engasjert i det katolske ungdomsarbeid i Zürich mens han også studerte i Fribourg.

### Prest
Han ble presteviet i sognekirken i Thalwil for bispedømmet 25. september 1971 av biskop Johannes Vonderach. Han fortsatte med studiene som endte med doktorgrad i teologi fra Fribourg. Doktorarbeidet har tittelen *Israel, Sohn Gottes. Zur Deutung eines alttestamentlichen Themas in der jüdischen Exegese des Mittelalters*.

Han var deretter universitetsassistent i Freiburg til 1976 og som foreleser i Det gamle testamente ved Churs teologiske universitet. Fra 1976 til 1988 var han i menighetstjeneste i Kilchberg ZH (1976–1982), Sachseln OW (1982–1984) og Egg ZH (1984–1988).

Han habiliterte seg i liturgivitenskap i 1989. 

Han ble generalvikar i Chur i 1998, for den del av bispedømmet som omfattet Graubünden, Glarus og fyrstedømmet Liechtenstein.

### Biskop av Chur
Pave Benedikt XVI utnevnte ham til biskop av Chur den 8. juli 2007. Han ble bispeviet den 8. september 2007 av Amédée Grab, hans forgjenger som biskop av Chur. Medkonsekratorer var erkebiskop Francesco Canalini, apostolisk nuntius til Sveits, og biskop Kurt Koch av Basel.

Han ble til tider oppfattet som kontroversiell, ettersom han uttrykte sin ortodokse katolske læreoverbevisning på en kraftfull og kompromissløs måte.

Pave Frans innvilget hans aldersbetingede avskjedssøknad den 20. mai 2019; han var da 77 år gammel. Biskop Huonder valgte da å leve sitt pensjonistliv i et SSPX-hus, med pavelig tillatelse, der han aktet å leve et stille bønnens liv, feire den tridentinske messe og arbeide for tradisjonell katolisisme, som han anså som eneste vei til restaurasjon og revitalisering av kirken.

Den 3. april 2024 døde Vitus Huonder i en alder av 82 år på Institut Sancta Maria i Wangs, etter alvorlig sykdom. Etter eget ønske skulle han begraved hos *Priesterbruderschaft St. Pius X* i Écône i Wallis.

## Skrifter
* *Israel, Sohn Gottes: Zur Deutung eines alttestamentlichen Themas in der jüdischen Exegese des Mittelalters.* Vandenhoeck und Ruprecht, Göttingen 1973, ISBN 3-525-53307-1 (Dissertation).
* *Auf der Suche nach Gott: Der christliche Glaube und die anderen Religionen.* Kanisius, Freiburg 1982, ISBN 3-85764-141-X.
* *Gnadennovenen.* Kanisius, Freiburg 1984, ISBN 3-85764-170-3.
* *Zur Feier des Sonntags.* Kanisius, Freiburg 1986.
* *Die Psalmen in der Liturgia horarum.* Universitätsverlag, Freiburg 1991, ISBN 3-7278-0758-X (Habilitationsschrift).

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Filippo Bernardini (1884–1954) *1933
* Biskop François Charrière (1893–1976) *1945
* Kardinal Charles Journet (1891–1945) *1965
* Biskop Pierre Mamie (1920–2008) *1968
* Biskop Amédée (Antoine-Marie) Grab, O.S.B. (1930–2019) *1987
* Biskop *Vitus Huonder* (1891–2024) *1965

## Referanser